**Ministru kabineta noteikumu projekta**

**„Grozījumi Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstoši veiktos izdevumus”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. Pamatojums | Ministru kabineta noteikumu projekts „Grozījumi Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstoši veiktos izdevumus”” (turpmāk – MK noteikumu projekts) ir izstrādāts, lai pārņemtuEiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi (turpmāk – Direktīva), 7.panta 1.punkta c) apakšpunktā noteiktās prasības.MK noteikumu izdošanas pamats ir Eiropas Savienības struktūrfondu un Kohēzijas fonda vadības likuma 18.panta 3.punkts |
| 2. Pašreizējā situācija un problēmas  | Lai vērstos pret nelikumīgu imigrāciju, Eiropas Parlaments un Padome ir pieņēmuši Direktīvu, kas paredz aizliegt trešo valstu valstspiederīgo nodarbinātību, kas dalībvalstīs uzturas nelikumīgi. Direktīvā ir noteikti kopējie minimālie standarti sankcijām un pasākumiem, kas dalībvalstīs ir piemērojami darba devējiem, kuri pārkāpj minēto aizliegumu. Lai izpildītu Direktīvas galvenās prasības, t.i., noteiktu aizliegumu nodarbināt tādas personas, kuras nav tiesīgas uzturēties Latvijas Republikā, kā arī administratīvos sodus un kriminālsodus par minētā aizlieguma pārkāpumu, Labklājības ministrija ir izstrādājusi likumprojektus par attiecīgiem grozījumiem Darba likumā **(stāsies spēkā š.g. 20.jūlijā), Latvijas Administratīvo pārkāpumu kodeksā (stāsies spēkā š.g. 20.jūlijā) un Krimināllikumā (stāsies spēkā š.g. 13.jūlijā)**.Direktīvas 7.panta 1.punkta a) apakšpunkts nosaka, ka dalībvalstis veic vajadzīgos pasākumus, lai nodrošinātu, ka attiecīgā gadījumā darba devējiem var uz laiku līdz pieciem gadiem liegt tiesības uz dažām vai visām priekšrocībām, ko saņem ar valsts starpniecību, atbalstu vai subsīdijām, ietverot dalībvalstu pārvaldītos ES līdzekļus. Savukārt c) apakšpunkts nosaka, ka dalībvalstīm ir jāparedz pasākumi, lai attiecīgā gadījumā darba devējiem varētu likt atmaksāt dažus vai visus valsts piešķirtos maksājumus, atbalstu vai subsīdijas, tostarp dalībvalstu pārvaldītos Eiropas Savienības līdzekļus, kas darba devējam piešķirti laikā līdz 12 mēnešiem pirms nelikumīgās nodarbinātības fakta konstatācijas. Darba likuma, Krimināllikuma un Latvijas Administratīvo pārkāpumu kodeksa grozījumu saskaņošanas laikā tika panākta vienošanās, ka Direktīvas 7.panta 1.punkta a) un c) apakšpunkta prasības tiks attiecinātas tikai uz ES fondu 2007.-2013.gada un turpmākajos plānošanas periodos pieejamo finansējumu, ņemot vērā tā apmēru un nozīmi Latvijas tautsaimniecības attīstībā.Pirmkārt, šobrīd Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” (turpmāk – MK noteikumi Nr.740) kā neatbilstību definē jebkuru Latvijas Republikas vai Eiropas Savienības tiesību akta pārkāpums, kas atbilst Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/LexUriServ/LexUriServ.do?uri=CONSLEG:2006R1083:20070101:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/LexUriServ/LexUriServ.do?uri=OJ:L:1999:161:0001:001:LV:HTML), 2.panta 7.punktam. Tā kā trešo valstu valstspiederīgo, kuriem nav tiesību uzturēties Latvijas Republikā, nodarbināšana nav tieši saistīta ar projekta īstenošanu un līdz ar to neatbilst regulā minētajai neatbilstības definīcijai, MK noteikumos Nr.740 ir nepieciešams noteikt, ka arī Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšana ir atzīstama par neatbilstību un līdz ar to ir piemērojama neatbilstoši veikto izdevumu atgūšanas kārtība.Otrkārt, MK noteikumos Nr.740 nepieciešams noregulēt informācijas saņemšanas pamatprincipus par ES fonda projektu iesniedzējiem un finansējuma saņēmējiem, kuri ir sodīti par Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu, vai kuriem piemēroti piespiedu ietekmēšanas līdzekļi, ja projekta iesniedzējs vai finansējuma saņēmējs ir privāto tiesību juridiskā persona. Šāda informācija tiek reģistrēta Sodu reģistrā, kas atrodas Iekšlietu ministrijas Informācijas centra pārziņā. Saskaņā ar Sodu reģistra likuma 15.panta pirmās daļas 4.punktā noteikto valsts iestādēm, kuras nav minētas šajā pantā, ir tiesības saņemt informāciju no Sodu reģistra normatīvajos aktos noteiktajā apjomā un paredzētajiem mērķiem. Līdz ar to MK noteikumos Nr.740 nepieciešams izdarīt grozījumus, lai vadošajai iestādei, atbildīgajām iestādēm un sadarbības iestādēm paredzētu šādas tiesības Direktīvā minēto funkciju izpildei. Lai gan faktiski lēmumu par finansējuma atgūšanu pieņem atbildīgās iestādes un sadarbības iestādes, ir nepieciešams atrast efektīvāko risinājumu informācijas saņemšanai un nodošanai, ņemot vērā, ka līdzīgi pārkāpumi un noziedzīgie nodarījumi līdz šim konstatēti samērā reti. Tādējādi nebūtu lietderīgi visām atbildīgajām iestādēm un sadarbības iestādēm regulāri pieprasīt nepieciešamās ziņas no Sodu reģistra. |
| 3. Saistītie politikas ietekmes novērtējumi un pētījumi | Eiropas Komisijas dienestu darba dokuments (pavaddokuments) priekšlikumam Eiropas Parlamenta un Padomes direktīvai, ar ko nosaka sankcijas darba devējiem, kas nodarbina trešo valstu piederīgos, kuri dalībvalstīs uzturas nelegāli / ietekmes novērtējuma kopsavilkums ({COM(2007) 249 galīgā redakcija}{SEC(2007) 596}{SEC(2007) 603}). Ar šo dokumentu ir iespējams iepazīties EUR-Lex (Eiropas Savienības tiesību aktu) mājaslapā: <http://eur-lex.europa.eu/Notice.do?mode=dbl&lang=%20en&ihmlang=en&lng1=en,lv&lng2=%20bg,cs,da,de,el,en,es,et,fi,fr,hu,it,lt,lv,mt,nl,pl,pt,ro,sk,sl,sv,&val=450493:cs&page=> |
| 4. Tiesiskā regulējuma mērķis un būtība | 1) Lai nodrošinātu Direktīvas 7.panta 1.punkta c) apakšpunkta prasību izpildi, MK noteikumu projektā noteikts:a) ka neatbilstība ir arī gadījumā, ja tiek konstatēts, ka projekta iesniedzējs vai finansējuma saņēmējs ir sodīts par Latvijas Administratīvo pārkāpumu kodeksa 189.2panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu vai tam ir piemēroti piespiedu ietekmēšanas līdzekļi (ja projekta iesniedzējs ir privāto tiesību juridiska persona) par minētā noziedzīgā nodarījuma izdarīšanu;b) attiecīgajai atbildīgajai iestādei vai sadarbības iestādei (līgumslēdzējam) ir jānodrošina finansējuma atgūšana, kas finansējuma saņēmējam izmaksāts līdz 12 mēnešiem pirms administratīvā protokola sastādīšanas par attiecīgo administratīvo pārkāpumu vai kriminālprocesa uzsākšanas. Faktiski šajā gadījumā paredzēts piemērot līdzīgu kārtību kā līdz šim, ja neatbilstoši veiktos izdevumus nav iespējams ieturēt no nākamā maksājuma vai norakstīt izdevumos (MK noteikumu Nr.740 19.3. un 25.3.apakšpunkts).Tādējādi tiks nodrošināts, ka atbildīgajām iestādēm un sadarbības iestādēm ir tiesības atgūt finansējuma saņēmējam Direktīvā noteiktajā termiņā izmaksāto finansējumu, ja tiks konstatēts, ka finansējuma saņēmējs nelikumīgi nodarbinājis trešo valstu valstspiederīgos, kuriem nav tiesību uzturēties Latvijas Republikā.2) MK noteikumu projekts ir papildināts ar jaunu nodaļu par Sodu reģistrā iekļauto ziņu saņemšanas kārtību. MK noteikumu projekts paredz vadošajai iestādei, atbildīgajām iestādēm un sadarbības iestādēm saņemt ziņas no Sodu reģistra par projektu iesniedzējiem un finansējuma saņēmējiem (gan fiziskajām, gan juridiskajām personām), kuras ir sodītas par Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu, vai kurām ir piemēroti piespiedu ietekmēšanas līdzekļi par minētā noziedzīgā nodarījuma izdarīšanu, ja Eiropas Savienības projekta iesniedzējs vai finansējuma saņēmējs ir privāto tiesību juridiskā persona, lai varētu novērtēt projekta iesniedzēja atbilstību kritērijiem vai uzsākt neatbilstoši veikto izdevumu atgūšanas procesu. Lai saņemtu nepieciešamās ziņas, Finanšu ministrijas un Iekšlietu ministrijas Informācijas centra vadošā iestāde iesniegs Iekšlietu ministrijas Informācijas centrā lūgumu par informācijas sniegšanu, norādot aktuālo projektu iesniedzēju un finansējuma saņēmēju sarakstu. Iekšlietu ministrijas Informācijas centrs pārbaudīs Sodu reģistrā pieejamos datus par projektu iesniedzējiem un finansējuma saņēmējiem un, ja tiks konstatēts, ka kāds no tiem sodīts par minētajiem pārkāpumiem, informēs vadošo iestādi. MK noteikumu projektā vadošajai iestādei ir noteikts pienākums rakstiski informēt attiecīgās atbildīgās iestādes un sadarbības iestādes par personām, kuras ir sodītas par Latvijas Administratīvo pārkāpumu kodeksa 189.2 panta trešajā daļā minētā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu, lai tās varētu novērtēt ES fonda projekta iesniedzēja atbilstību anotācijas IV.sadaļas 1.punktā minētajam kritērijam, vai arī uzsākt atgūšanas procesu, ja tiks konstatēts, ka sodītā persona ir finansējuma saņēmējs. Šāda kārtība atbildīgo iestāžu un sadarbības iestāžu informēšanai izvēlēta, **ņemot vērā to, ka ES fondu 2007.-2013.gada plānošanas periodā lielākā daļa projektu iesniegumu atlašu jau ir izsludinātas**, kā arī lai samazināto administratīvo slogu iestādēm, katrā projektu iesniegumu atlasē pieprasot attiecīgo informāciju par visiem projektu iesniedzējiem, jo atsevišķās atlases var būt vairāk nekā 100 projektu iesniedzēju. **Lēmumu par projekta iesniegumu apstiprināšanu vai noraidīšanu pieņemšana šādā veidā netiks kavēta, ievērojot Eiropas Savienības struktūrfondu un Kohēzijas fonda vadības likumā noteikto termiņu. Atbildīgajām iestādēm un sadarbības iestādēm, vērtējot projektu iesniegumus jāņem vērā to rīcībā esošā aktuālā informācija.**3) Ar MK noteikumu projektu MK noteikumi Nr.740 tiek papildināti ar informatīvu atsauci uz Direktīvu.4) MK noteikumu projektā noteikts, ka tas stājas spēkā 2011.gada 20.jūlijā, lai nodrošinātu Direktīvas 2009/52/EK 17.panta 1.punktā noteiktā transponēšanas termiņa ievērošanu. |
| 5. Projekta izstrādē iesaistītās institūcijas | Finanšu ministrija |
| 6. Iemesli, kādēļ netika nodrošināta sabiedrības līdzdalība | Iepriekšminētie likumprojekti par grozījumiem Darba likumā, Latvijas Administratīvo pārkāpumu kodeksā un Krimināllikumā pirms to izsludināšanas Valsts sekretāru sanāksmē tika saskaņoti **ar valdības sociālajiem partneriem – Latvijas Brīvo arodbiedrību savienību un Latvijas Darba devēju konfederāciju. Tā kā MK noteikumu projekts papildina neatbilstības skaidrojumu, attiecinot to arī uz noteiktu administratīvo pārkāpumu un noziedzīgu nodarījumu, kas minēti šajos likumprojektos, un šī prasība tieši izriet no Direktīvas, papildus diskusijas ar sabiedrības pārstāvjiem nebija nepieciešamas.**  |
| 7. Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Darba devēji, kuri nodarbina personas, kuras nav tiesīgas uzturēties Latvijas Republikā, un kuri ir Eiropas Savienības struktūrfondu vai Kohēzijas fonda (turpmāk – ES fondi) saņēmēji 2007.-2013.gada plānošanas periodā. |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Nav attiecināms |
| 3.  | Tiesiskā regulējuma finansiālā ietekme | Precīzu MK noteikumu projekta finansiālo ietekmi noteikt nav iespējams, jo šobrīd no to darba devēju vidus, kuri tiek sodīti par personu, kurām nav darba atļaujas, nodarbināšanu, netiek atsevišķi izdalīti un uzskaitīti darba devēji, kuri ir nodarbinājuši personas, kuras nav tiesīgas uzturēties Latvijas Republikā.  |
| 4. | Tiesiskā regulējuma nefinansiālā ietekme | Nosakot atbildīgajām iestādēm un sadarbības iestādēm pienākumu atgūt finansējuma saņēmējam izmaksāto finansējumu ES fonda projekta īstenošanai, ja tas kā darba devējs sodīts administratīvo sodu vai kriminālsodu personu, kuras nav tiesīgas uzturēties Latvijas Republikā, nodarbināšanu, finansējuma saņēmēji tiks atturēti no šādas prettiesiskas rīcības. Rezultātā tiks mazinātas iespējas trešo valstu pilsoņiem nelegāli strādāt Latvijas Republikā un samazināsies nelegālā imigrācija uz Latvijas Republiku. |
| 5. | Administratīvās procedūras raksturojums | ES fonda finansējuma saņēmējam izmaksātā finansējuma ES fonda projekta īstenošanai atgūšana, ja tas kā darba devējs sodīts administratīvo sodu vai kriminālsodu personu, kuras nav tiesīgas uzturēties Latvijas Republikā, nodarbināšanu, atkarībā no finansējuma saņēmēja statusa tiks īstenota MK noteikumu Nr.740 19.3.apakšpunktā vai 25.3.apkakšpunktā noteiktajā kārtībā. |
| 6. | Administratīvo izmaksu monetārs novērtējums | Nav attiecināms |
| 7.  | Cita informācija | Nav |

**Anotācijas III.sadaļa – nav attiecināms**

|  |
| --- |
| **IV.  Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Lai pārņemtu Direktīvas 7.panta 1.punkta a) apakšpunkta prasības, tiks veikti grozījumi MK noteikumos par ES fondu aktivitāšu īstenošanu, ja attiecīgajā aktivitātē pēc 2011.gada 20.jūlija plānots izsludināt projektu iesniegumu atlasi. Minētajos MK noteikumos tiks iekļauts jauns ES fonda projekta iesnieguma vērtēšanas kritērijs, lai novērtētu, vai projekta iesniedzējs nav sodīts par Latvijas Administratīvo pārkāpumu kodeksa 189.2panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi (ja projekta iesniedzējs ir privāto tiesību juridiska persona) par minētā noziedzīgā nodarījuma izdarīšanu. Tādējādi, ja tiks konstatēts, ka projekta iesniedzējs ir bijis sodīts pat minētajiem pārkāpumiem, projekta iesniegums tiks noraidīts. |
| 2. | Cita informācija | Nav |

|  |
| --- |
| **V.  Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi, jāpārņem līdz 2011.gada 20.jūlijam. Attiecīgi arī MK noteikumu projektam ir jāstājas spēkā līdz 2011.gada 20.jūlijam. |
| 2. | Citas starptautiskās saistības | Nav attiecināms |
| 3. | Cita informācija. | Nav |
| **1. tabula *Tiesību akta projekta atbilstība ES tiesību aktiem*** |
| Attiecīgā Eiropas Savienības tiesību akta datums, numurs un nosaukums | Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi |
|  |
| A | B | C | D |
| 7.panta 1.punkta c) apakšpunkts | MK noteikumu projekta 1.1., 1.4. un 1.7.apakšpunkts  | A sadaļā minētā Eiropas Savienības tiesību norma ieviesta pilnībā. | Neparedz stingrākas prasības |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 7.panta 1.punkta c) apakšpunktā ietvertā rīcības brīvība izvēlēties dažus vai visus piešķirtos maksājumus atbalstu vai subsīdijas, tostarp dalībvalstu pārvaldītos ES līdzekļus, ir izmantota tādējādi, ka šim mērķim ir izvēlēti tikai ES fondu 2007.-2013.gada plānošanas periodā paredzētie līdzekļi, ņemot vērā to apmēru un nozīmi Latvijas tautsaimniecības attīstībā. Direktīvas prasības tiks attiecinātas arī uz nākamā plānošanas perioda ES fondu līdzekļiem, iekļaujot tās normatīvajos aktos, kas regulēs šo fondu ieviešanu nākamajā plānošanas periodā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | Nav attiecināms |
| Cita informācija | Nav |
| 2. tabula *Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.* *Pasākumi šo saistību izpildei.* |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums. | Nav attiecināms |
|  |
| A | B | C |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām? | Nav attiecināms |
| Cita informācija. | Nav |

**Anotācijas VI.sadaļa – nav attiecināms**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Eiropas Savienības fondu vadībā iesaistītās institūcijas (vadošā iestāde, atbildīgās iestādes un sadarbības iestādes) un Iekšlietu ministrijas Informācijas centrs |
| 2. Projekta izpildes ietekme uz pārvaldes funkcijām | Noteikumu projekts paredz Iekšlietu ministrijas Informācijas centram un Finanšu ministrijai noslēgt starpresoru vienošanos par kārtību, kādā Iekšlietu ministrijas Informācijas centrs no Sodu reģistra sniedz ziņas par darba devējiem, kuri atzīti par vainīgiem Latvijas Administratīvo pārkāpumu kodeksa 189.2 panta trešajā daļā minētā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanā un minēto ziņu apjomu. |
| 3. Projekta izpildes ietekme uz pārvaldes institucionālo struktūruJaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekme uz pārvaldes institucionālo struktūruEsošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekme uz pārvaldes institucionālo struktūruEsošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav |

# Finanšu ministrs A.Vilks

15.07.2011. 9:21

2245

L.Barbara

67083861, Linda.Barbara@fm.gov.lv

K.Verbilo

tālr: 67083941

Katerina.Verbilo@fm.gov.lv